Source: http://www.monitoruljuridic.ro/act/hot-r-re-nr-8-din-6-ianuarie-2020-pentru-modificarea-i-completarea-hot-r-rii-guvernului-nr-34-2009-nbsp-privind-organizarea-i-func-ionarea-ministerului-finan-elor-publice-emitent-221925.html
Timestamp: 2020-08-11 22:09:23+00:00
Document Index: 38119316

Matched Legal Cases: ['HOTĂRÂRE nr. 8', 'articolul 2', 'articolul 2', 'articolul 3', 'articolul 3', 'articolul 10', 'articolul 13', 'articolul 13', 'HOTĂRÂRE nr. 8']

﻿ HOTĂRÂRE nr. 8 din 6 ianuarie 2020 pentru modificarea şi completarea Hotărârii Guvernului nr. 34/2009 privind organizarea şi funcţionarea Ministerului Finanţelor Publice
Având în vedere prevederile Ordonanţei de urgenţă a Guvernului nr. 68/2019 privind stabilirea unor măsuri la nivelul administraţiei publice centrale şi pentru modificarea şi completarea unor acte normative,
1. La articolul 2 alineatul (2), litera y) se abrogă.
2. La articolul 2 alineatul (2), după litera ee) se introduce o nouă literă, litera ff), cu următorul cuprins:
"ff) de administrare a monopolului de stat privind organizarea şi exploatarea activităţii de jocuri de noroc pe teritoriul României, exercitată prin Oficiul Naţional pentru Jocuri de Noroc."
3. La articolul 3 alineatul (1), punctul 109^1 se modifică şi va avea următorul cuprins:
"109^1. iniţiază şi derulează, în condiţiile legii, în mod centralizat, achiziţiile publice pentru echipamente, bunuri şi servicii din domeniul tehnologiei informaţiei şi comunicaţiilor pentru Agenţia Naţională de Administrare Fiscală şi Direcţia generală de administrare a marilor contribuabili, în baza referatelor de necesitate şi a specificaţiilor tehnice întocmite de către Centrul Naţional pentru Informaţii Financiare;"
4. La articolul 3 alineatul (1), după punctul 138 se introduce un nou punct, punctul 139, cu următorul cuprins:
"139. prin Oficiul Naţional pentru Jocuri de Noroc, acordă dreptul de organizare şi funcţionare, monitorizează, supraveghează şi controlează activităţile din domeniul jocurilor de noroc şi activităţile conexe, aşa cum sunt reglementate de Ordonanţa de urgenţă a Guvernului nr. 77/2009 privind organizarea şi exploatarea jocurilor de noroc, aprobată cu modificări şi completări prin Legea nr. 246/2010, cu modificările şi completările ulterioare."
5. La articolul 10, alineatele (3) şi (11) se modifică şi vor avea următorul cuprins:
"(3) Ministrul finanţelor publice îndeplineşte, în domeniul de activitate al ministerului, atribuţiile generale prevăzute de Ordonanţa de urgenţă a Guvernului nr. 57/2019 privind Codul administrativ, cu completările ulterioare.
(11) Cabinetele demnitarilor se organizează şi funcţionează potrivit Ordonanţei de urgenţă a Guvernului nr. 57/2019 privind Codul administrativ, cu completările ulterioare. Personalul din cadrul cabinetelor demnitarilor are statut de personal contractual."
"(2) Secretarul general îndeplineşte atribuţiile prevăzute de Ordonanţa de urgenţă a Guvernului nr. 57/2019 privind Codul administrativ, cu completările ulterioare."
7. La articolul 13, alineatul (7) se abrogă.
8. La articolul 13, după alineatul (9) se introduc două noi alineate, alineatele (10) şi (11), cu următorul cuprins:
"(10) În subordinea Ministerului Finanţelor Publice se organizează şi funcţionează Oficiul Naţional pentru Jocuri de Noroc, organ de specialitate al administraţiei publice centrale, cu personalitate juridică, finanţat de la bugetul de stat, prin bugetul Ministerului Finanţelor Publice. Oficiul Naţional pentru Jocuri de Noroc, prin Ministerul Finanţelor Publice, are drept de iniţiativă legislativă în domeniul său de competenţă.
(11) În subordinea Ministerului Finanţelor Publice funcţionează Oficiul Naţional de Prevenire şi Combatere a Spălării Banilor, organ de specialitate cu personalitate juridică, independent şi autonom din punct de vedere operaţional şi funcţional. Oficiul Naţional de Prevenire şi Combatere a Spălării Banilor, prin Ministerul Finanţelor Publice, are drept de iniţiativă legislativă în domeniul său de competenţă."
9. Anexele nr. 1 şi 2 se modifică şi se înlocuiesc cu anexele nr. 1 şi 2 la prezenta hotărâre.
aflate în subordinea, administrarea sau sub autoritatea Ministerului Finanţelor Publice
│                             │maxim de│
│                             │posturi │
│A. Unităţi care funcţionează │        │
│în subordinea Ministerului   │        │
│Finanţelor Publice           │        │
│I. Cu finanţare de la bugetul│        │
│de stat                      │        │
│1. Agenţia Naţională de      │27.582*)│
│Administrare Fiscală         │        │
│2. Oficiul Naţional pentru   │43**)   │
│Achiziţii Centralizate       │        │
│3. Oficiul Naţional pentru   │211***) │
│Jocuri de Noroc              │        │
│4. Oficiul Naţional de       │        │
│Prevenire şi Combatere a     │130     │
│Spălării Banilor             │        │
│II. Cu finanţare din venituri│        │
│proprii şi, în completare,   │        │
│subvenţii de la bugetul de   │        │
│stat                         │        │
│1. Autoritatea pentru        │        │
│Supravegherea Publică a      │21****) │
│Activităţii de Audit Statutar│        │
│****)                        │        │
│B. Instituţii şi activităţi  │        │
│care funcţionează pe lângă   │        │
│Ministerul Finanţelor Publice│        │
│1. Tipărirea şi difuzarea    │        │
│publicaţiei „Revista Finanţe │        │
│Publice şi Contabilitate“    │        │
│*****)                       │        │
│C. Companii naţionale,       │        │
│societăţi naţionale şi       │        │
│societăţi aflate în          │        │
│administrarea sau sub        │        │
│autoritatea Ministerului     │        │
│Finanţelor Publice, la care  │        │
│acesta exercită calitatea de │        │
│reprezentant al statului ca  │        │
│acţionar                     │        │
│1. Compania Naţională        │        │
│„Imprimeria Naţională“ - S.A.│        │
│2. CEC BANK - S.A.           │        │
│3. Banca de Export-Import a  │        │
│României EXIMBANK - S.A.     │        │
│4. Fondul Român de           │        │
│Contragarantare S.A.******)  │        │
│5. Fondul Naţional de        │        │
│Garantare a Creditelor pentru│        │
│Întreprinderile Mici şi      │        │
│Mijlocii - F.N.G.C.I.M.M.    │        │
│S.A. - IFN şi filialele sale │        │
│*******)                     │        │
***) În numărul maxim de posturi sunt incluşi preşedintele, vicepreşedintele, secretarul general şi posturile aferente cabinetului preşedintelui.
****) Conform Legii nr. 162/2017 privind auditul statutar al situaţiilor financiare anuale şi al situaţiilor financiare anuale consolidate şi de modificare a unor acte normative. În numărul maxim de posturi este inclus preşedintele.
*****) Conform Hotărârii Guvernului nr. 1.515/2002 privind înfiinţarea pe lângă Ministerul Finanţelor Publice a unei activităţi finanţate integral din venituri proprii, cu modificările şi completările ulterioare.
******) Conform Ordonanţei de urgenţă a Guvernului nr. 23/2009 privind înfiinţarea Fondului Român de Contragarantare, aprobată cu modificări prin Legea nr. 312/2009, cu modificările ulterioare.
*******) Conform Hotărârii Guvernului nr. 1.211/2001 privind înfiinţarea Fondului Naţional de Garantare a Creditelor pentru Întreprinderile Mici şi Mijlocii S.A. - IFN, republicată, cu modificările ulterioare.
Tags: Monitorul Oficial, Acte Monitorul Oficial, Altele, Alte Institutii, ﻿ HOTĂRÂRE nr. 8 din 6 ianuarie 2020